wickkiey/tamil-wikipedia-chunked huggingface dataset:
# பிரான்சின் இரண்டாம் நெப்போலியன்

**நெப்போலியன் பிரான்சுவா ஜோசப் சார்ல்ஸ் பொனபார்ட்** அல்லது **இரண்டாம் நெப்போலியன்** (*Napoléon François Joseph Charles Bonaparte*, மார்ச் 20, 1811 – ஜூலை 22, 1832) என்பவன் *முதலாம் நெப்போலியனான* நெப்போலியன் பொனபார்ட்டின் மகன் ஆவான். இவன் ஜூன் 22, 1815 முதல் இரண்டு வாரங்களுக்கு ஜூலை 7 வரை பிரான்சின் பேரரசனாக இருந்தவன்.  
இவன் பாரிசில் பிறந்து 3 ஆண்டுகளில் 1814 இல் முதலாவது பிரெஞ்சுப் பேரரசு முடிவுக்கு வந்த போது அதன் பேரரசனாக இருந்த நெப்போலியன் பொனபார்ட் தனது முடிக்குரிய மகனை பிரான்சின் பேரரசனாக அறிவித்து தனது பதவியைத் துறந்தான். 1815 இல் வாட்டர்லூ போரில் முதலாம் நெப்போலியன் தோல்வியடைந்ததை அடுத்து மீண்டும் தனது 4 வயது மகனை பேரரசனாக அறிவித்து முடி துறந்தான். முதலாம் நெப்போலியன் எல்பா தீவுக்கு நாடு கடத்தப்பட்டதில் இருந்து அவன் தனது மகனைக் காணவில்லை.  
ஜூன் 22, 1815 இல் தந்தையின் முடிதுறப்பை அடுத்து இரண்டாம் நெப்போலியனை பிரான்ஸ் நாட்டின் தலைவனாக அந்நாட்டின் பிரதிநிதிகள் சபை அங்கீகரித்தது. ஆனாலும், அதே ஆண்டு ஜூலை 7-இல் அவனது பதவி திடீரென்று பறிக்கப்பட்டு பதினெட்டாம் லூயி பதவிக்கு வந்தான். அடுத்த பொனபார்ட் நெப்போலியன் III 1851 இல் பதவிக்கு வந்தான்.
ப் பேரரசன்]]
1815 இல் பிரான்சுவா முடி துறந்ததை அடுத்து தனது முழுக்காலத்தையும் ஆஸ்திரியாவில் கழித்தான். 1818 இல் அவனுக்கு ரைக்ஸ்டார்ட் அரசின் இளவரசன் என்ற பட்டம் வாழங்கப்பட்டது. இவன் பின்னர் ஜூலை 22, 1832 இல் தனது 21வது அகவையில் காசநோய் காரணமாக வியென்னா நகரில் இறந்தான். இவனது இறப்பில் பல சந்தேகங்கள் கிளப்பப்பட்டன. இவன் நஞ்சூட்டிக் கொல்லப்பட்டான் என்றும் ஒரு கருத்து நிலவுகிறது.  
இரண்டாம் நெப்போலியன் தனது கடைசிக் காலத்தில் பவேரியாவின் இளவரசி சோஃபி உடன் நட்புக் கொண்டிருந்தான் எனவும் அவளுடைய மகனான முதலாம் மாக்சிமிலியன் (பிற்காலத்தில் மெக்சிக்கோ மன்னன்) இவனது மகன் என்றும் கருதப்படுகிறது.  
ஜேர்மனியின் தலைவர் ஹிட்லரின் ஆணைப்படி 1940 ஆம் ஆண்டில் இரண்டாம் நெப்போலியனின் உடல் வியென்னாவில் இருந்து பிரான்சுக்கு எடுத்து வரப்பட்டு, 1840 இல் நெப்போலியன் பொனபார்ட்டின் உடல் புதைக்கப்பட்ட இடத்துக்கு அருகிலேயே சிறிது காலம் மகனின் உடலும் புதைக்கப்பட்டது. பின்னர் பாரிசுக்கு எடுத்துச் செல்லப்பட்டது.
# நத்தம் பட்டி

**நத்தம் பட்டி** (ஆங்கிலம் : :en:Natham Patti) என்பது இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டத்தில் வத்திராயிருப்பு வட்டத்தில் இருக்கும் ஒரு கிராமம் ஆகும்.. இது தென்காசி மக்களவைத் தொகுதியில் உள்ள திருவில்லிபுத்தூர் (சட்டமன்றத் தொகுதி)க்கும் உட்பட்டது.  
இது வத்திராயிருப்பு ஊராட்சிஒன்றியத்தில் உள்ளது.
இது மதுரை - இராஜபாளையம் தேசிய நெடுஞ்சாலையில் அமைந்துள்ளது. இவ்வூரைச் சுற்றிலும் குன்னூர், கிருஷ்ணன்கோயில், வத்திராயிருப்பு, திருவில்லிபுத்தூர் போன்ற ஊர்கள் உள்ளன. இங்கு சுற்றி உள்ள அனைத்து ஊர்களுடனும் சாலை போக்குவரத்து உள்ளது. இங்குள்ள மக்களின் முக்கியத் தொழில் விவசாயம். இவ்வூர் மக்கள் அருகில் உள்ள சிவகாசிக்கு தீப்பெட்டித் தொழிற்சாலைக்கு வேலைக்கு செல்கின்றனர்.
# நத்தம் பட்டி

## அமைவிடம்

- விக்கிமேப்பில் அமைவிடம்
# சீனாவில் இனவாதம்

இன்றைய சீனருக்கும் சீன சிறுபான்மை இனத்தவருக்கும், ஐரோப்பியருக்கும், கறுப்பின மக்களுக்கும், இந்தியருக்குமான உறவாடலில் சீன மக்கள் காட்டும் இனப் பாகுபாட்டை **சீனாவில் இனப் பாகுபாடு** என்ற கட்டுரை விபரிக்கும். இனப் பாகுபாடு என்ற சொல் Racisim என்ற சொல்லுக்கும் இணையாகவே இங்கு எடுத்தாளப்படுகின்றது.
# சீனாவில் இனவாதம்

## சீனாவில் மக்கள் வகைப்பாடும் பின்புலமும்

**சீனா** 92% ஹான் சீனரை பெரும்பானமையாகக் கொண்ட சமூகம் ஆகும். சீனா அதிகாரபூர்வமாக 55 இனச் சிறுபான்மைக் குழுக்களை ஏற்றுக்கொண்டுள்ளது எனினும், சிறுபான்மைக் குழுக்கள் பல பிரச்சினைகளை எதிர்கொண்டே வருகின்றன. சீனாவில் சீன மொழி மட்டுமே அரசல் அலுவல் மொழி. மற்ற மொழிகள் பேசப்படுவதற்கு சுதந்திரம் இருக்கும் என்றாலும். அவை பேணப்படுவதற்கு வாய்ப்புக்கள் குறைவே. சீனாவில் 1949 சீனப் பொதுவுடமைக் கட்சி ஆட்சிக்கு வந்த போது சமய வழிபாடு அடக்குமுறைக்கு உட்பட்டது. தொடர்ந்தும் வெவ்வேறு சமய பின்பற்றுதல்கள் சீன ஒற்றுமைக்கு அல்லது பொதுவுடமைக் கட்சி கட்டுப்பாட்டுக்கு சவால் விடத்தக்க ஒரு கூறாகவே பாக்கபடுகிறது.
# சீனாவில் இனவாதம்

## வரலாறு

சீனாவின் இனப் பாகுபாட்டு நிலவரத்தை அறிய அதன் வரலாற்றை கருத்தில் கொள்ள வேண்டும்.
# சீனாவில் இனவாதம்

## வரலாறு

### பிற மக்கள் தொடர்புகள்

சீனா பெரும்பாலும் homogeneous நாடாகவே அதன் நீண்ட வரலாற்றில் இருந்து வந்திக்கின்றது. மொங்கொல்ஸ், மஞ்சு, உருசியர், முஸ்லீம்கள், யப்பானியர், மேற்குநாட்டினர் சீனாவை ஆக்கிரமித்து அரசியல் பொருளாதார ஆதிக்கம் அவ்வப்பொழுது செலுத்தி வந்திருந்தாலும் அது நீண்ட காலங்களுக்கு நிலைத்து நிற்கவில்லை. மொங்கொல்ஸ், மஞ்சு சீனப் பண்பாட்டால் உள்வாங்கப்பட்டனர். யப்பானியர் மீதும் சீனப் பண்பாட்டின் செல்வாக்கு பெரிது. வந்த முஸ்லீம்கள் இந்தியாவில் போலன்றி பெரிதான தாக்கத்தை எதையும் ஏற்படுத்தவில்லை. உருசியர்களுடான தொடர்பும் மட்டுப்படுத்தப்பட்டதே. மேற்குநாட்டிரின் ஆதிக்கம் சீனாவில் பெரிய மாற்றங்களை ஏற்படுத்தியது. முதன்முறையாக சீனாவுகுக்கு இணையான பலம் பொருந்திய சக்தியாக மேற்கே பார்க்கப்பட்டது. இந்தியாவில் இருந்து வந்த பெளத்த சமய சிந்தனை மரபும் குறிப்பிடத்தக்கது.
# சீனாவில் இனவாதம்

## வரலாறு

### மற்ற நாடுகளுடன் ஒப்பீடு

இந்தியா 1947 ஆம் ஆண்டு இங்கிலாந்து காலனித்துவ பேரரசால் ஏற்படுத்தப்பட்ட ஒரு நாடு. மாறாக சீனா அதன் நீண்ட வரலாற்றில் பல முறை ஒரே அரசியல் பிரிவாக, பேரரசாக இருந்திருக்கிறது. இந்தியா போல் அல்லாமல் சீனாவில் என்றும் பல்லின, பன்மொழி, பல் சமய மக்கள் கிட்ட தட்ட ஒரேயளவு அரசியல் பொருளாதார வலிமை உடையனவாக என்றும் இருந்ததில்லை. இந்தியாவில் இனப் பாகுபாடு என்றதிலும் பார்க்க சாதிப் பாகுபாடே பெரும் பிரச்சினையாக இருக்கின்றது.  
ஐக்கிய அமெரிக்கா தொடக்கதில் இருந்து வந்தேறிய குடிகளின் நாடு. அதற்கு கறைபடிந்த இனப் பாகுபாடு வரலாறு உண்டு. முதலில் அமெரிக்காவுக்கு வந்த ஐரோப்பியர் பெரும்பான்மை முதற்குடிமக்களை சாவுக்கு இட்டு சென்றனர். பின்னர் அமெரிக்கா ஆபிரிக்க அடிமைகள் வர்த்தகத்தில் ஈடுபட்டது. நீண்ட எதிர்ப்புப் போராட்டங்களுக்கு பின்னர் 1950 களிலேயே கறுப்பின மக்களுக்கு விடுதலை கிடைத்தது. அதன் பின்னர் அமெரிக்க பல்லின மக்கள் உரிமையுடன் வாழக்கூடிய ஒரு நாடாகவே பெரிதும் இருந்து வருகிறது.  
ஐரோப்பா காலனித்துவ அடக்குமுறை வரலாற்றைத் தன்னகத்தே கொண்டது. இன்றும் உலகின் பல பாகங்கள் ஐரோப்பாவின் நேரடி நிர்வாகத்திலேயே இருக்கின்றன. விடுதலை அடைந்த நாடுகளும் ஐரோப்பிய மொழி, அரசியல், சட்ட, பொருளாதார, சமய, பண்பாட்டு ஏற்பாடுகளை ஏற்றவையாகவே இருக்கின்றன. இன்றைய ஐரோப்பாவில் ஒப்பீட்டளவில் பல்லின மக்கள் பெரும் நகரங்களில் சுமூகமாக வாழ்கின்றனர்.
# சீனாவில் இனவாதம்

## சீனர் சிறுபான்மையினர் இனப் பாகுபாடு

சீனா அதிகாரபூர்வமாக 55 இனச் சிறுபான்மைக் குழுக்களை ஏற்றுக்கொண்டுள்ளது எனினும், சிறுபான்மைக் குழுக்கள் பல பிரச்சினைகளை எதிர்கொண்டே வருகின்றன.  
எடுத்துக் காட்டாக திபெத்திய மக்களின் திபெத் நிலப்பகுதியை 1950 களில் சீனா வன்முறையாக ஆக்கிரமித்து, அவர்களின் அரசியல் சமய தலைமை வெளியே செல்ல வேண்டி வந்தது. அதன் பின்னர் அவர்கள் சீனாவின் கட்டுப்பாட்டுக்குள் உட்பட்டு அவர்களின் தனித்துவ மொழி, சமய, பண்பாட்டு முறைகள் சீரளிவுக்கு உள்ளாகின (ஆதாரம் தேவை).
# சீனாவில் இனவாதம்

## சீனர் ஐரோப்பியர் இனப் பாகுபாடு

இன்று, சீனரை விட பொருளாதார, தொழில்நுட்ப, போரியல் நோக்கில் வளர்ச்சி பெற்ற ஐரோப்பியரை சீனர்கள் மரியாதையுடன் பார்க்கின்றனர். அவர்கள் மீது காலனித்துவ வெறுப்பு இருந்தாலும், அவர்களின் தொழில்நுட்ப, பொருளாதார, போரியல் முறைகளை பின்பற்ற இன்றைய சீன அரசு முயலுகிறது. அதனால் ஆங்கிலம் கற்பிக்க பல வெள்ளை இன ஐரோப்பியரை சீனா வரவழைக்கின்றது.
# சீனாவில் இனவாதம்

## சீனர் கறுப்பினத்தவர் இனப் பாகுபாடு

சீனப் பொதுவுடமைக் கட்சி ஆட்சிக்கு வந்த போது அது தன்னை மூன்றாம் உலக நாடுகளின் தலைமையாகவே பாத்தது. குறிப்பாக ஆபிரிக்க இனத்தவரையும் மேற்கு நாடுகளின் முதலாளித்துவ சக்திக்கு எதிராக அணிதிரட்டுவதில் அக்கறை காட்டியது. எனினும், வெளி நாட்டவருக்கு, குறிப்பாக ஆபிரிக்கர்களுக்கு சீனப் பொதுமக்கள் வரவேற்பு காட்டவில்லை. வெளி நாட்டு கறுப்பின மாணவர்கள் பல்வேறு காலகட்டங்களில் வன்முறைக்கும் துன்புறுத்தலுக்கும் ஆளாகியுள்ளார்கள்.
# சீனாவில் இனவாதம்

## சீன இந்தியர் இனப் பாகுபாடு

சீனருக்கும் இந்தியருக்குமான இன பாகுபாடு நிலைமையை அறிவது கடினமாகவே இருக்கிறது. காரணம் இரண்டு நாடுகளுக்குமான நேரடித் தொடர்பு மிகவும் மட்டுப்படுத்தப்பட்டதே. சீனாவுக்கும் இந்தியாவுக்குமான அரசியல் தொடர்பு சிறப்பாக அமையவில்லை. குறிப்பாக சீனா இந்தியப் போர், சீன பாகிஸ்தான் நல்லுறவு. இருப்பினும் அரசியல் நிலைமை வைத்து இனப் பாகுபாட்டை பற்றி மதிப்பீடு செய்வது கடினம். எனினும் சீனர்களின் கறுப்பின மக்களுக்கு காட்டும் இனப் பாகுபாட்டை ஒத்தே இந்தியகளுக்கும் காட்டவர் எனலாம்.
# சீனாவில் இனவாதம்

## இவற்றையும் பாக்க

- :en:Nanjing anti-African protests
- :en:Anti-Japanese sentiment in China
- :en:Sinocentrism
# மனித உரிமைப் பாதுகாப்பு மையம்

**மக்கள் உரிமைப் பாதுகாப்பு மையம்** தமிழ்நாட்டில் இயங்கும் ஒரு மனித உரிமைகள் அமைப்பு ஆகும். வழக்கறிஞர்கள் முன்னின்று இயங்கும் இந்த அமைப்பு சாதிய தீண்டாமையை ஒழிப்பதில், மொழி உரிமைகளை நிலைநாட்டுவதில், தொழிலாளர் பெண்கள் உரிமைகளைப் பேணுவதில், காவல்துறை அதிகார துர்பிரோயகங்களை கண்காணிப்பதில், வணிக நிறுவனங்களில் அத்துமீறிய நடத்தைகளை கட்டுப்படுத்துவதில் அக்கறை காட்டி இயங்கி வருகிறது. "மனித உரிமை காப்போம்! மக்கள் விடுதலைக்கு அணிவகுப்போம்!'' என்பதே இவர்களின் முழக்கம் ஆகும். இவர்கள் தமிழ்நாட்டின் பல்வேறு மாவட்டங்களில் கிளைகள் அமைத்து செயற்பட்டு வருகின்றார்கள்.  
தில்லைச் சிற்றம்பலத்தில் தமிழ் மொழியில் ஆறுமுக சாமிக்குத் துணை நின்ற அமைப்புகளில் இந்த அமைப்பும் முக்கிய பங்காற்றியது.
# மனித உரிமைப் பாதுகாப்பு மையம்

## வெளி இணைப்புக

- மக்கள் உரிமைப் பாதுகாப்பு மையத்தின் கோவைதொடக்கவிழா : நம்பிக்கையின் ஒளிக்கீற்று!
- இந்த அமைப்பின் மாநில ஒருங்கிணைப்பாளராக வழக்கறிஞர் வாஞ்சிநாதன் உள்ளார்.
- இந்த அமைப்பு தமிழகம் முழுவதும் கிளைகளை அமைத்து முற்போக்கு வழக்கறிஞர்கள் மற்றும் இடது சாரிய முற்போக்கு சிந்தனையாளர்களை கொண்டு ம்செயல்பட்டு வருகிறது.
- இதன் நிர்வாக குழு உறுப்பினர்களாக தமிழகம் முழுவதும் உள்ள மாவட்ட தலைவர் செயலர்கள் உள்ளார்கள்.
- மனித (மக்கள் ) உரிமையே அனைத்து உரிமைகளுக்கும் திறவுகோள் என்ற முழக்கத்தினை கொண்டு செயல்பட்டு வருகிறது.
- இந்த அமைப்பு மக்கள் உரிமை சார்ந்த பிரச்சினைகளில் தலையிட்டு நீதிமன்றத்தின் மூலமாகவும் களப்போராட்டங்களின் மூலமாகவும் தீர்வினை ஏற்படுத்தி கொடுக்கக்கூடிய ஒன்றாக செயலாற்றி வருகின்றது.
- இந்த அமைப்பின் நிறுவனராக திருச்சியை சேர்ந்த மூத்த வழக்கறிஞர் போஜகுமார் உள்ளார்.
- சமூக நலன் சார்ந்த எந்த ஒரு நபரும் இதில் உறுப்பினராக இணைந்து செயலாற்றலாம். உறுப்பினாரக இணைய சென்னை கிளை-9842812062, திருச்சி கிளை-9444253030, மதுரை கிளை-9865348163
# தமிழ்நாட்டு இடதுசாரி அமைப்புகள்

தமிழ்நாட்டில் இடதுசாரி கொள்கைகளை தீவரமாக வலியுறுத்தும் அமைப்புகளை** தமிழ்நாட்டு இடதுசாரி அமைப்புகள்** எனலாம்.
# தமிழ்நாட்டு இடதுசாரி அமைப்புகள்

## பட்டியல்

- இந்திய பொதுவுடமைக் கட்சி
- மக்கள் கலை இலக்கிய கழகம் - ம.க.இ.க
- விவசாயிகள் விடுதலை முன்னணி - வி.வி.மு
- மனித உரிமைப் பாதுகாப்பு மையம் - ம.உ.பா.மை
- புரட்சிகர மாணவர் இளைஞர் முன்னணி - பு.மா.இ.மு
- புதிய ஜனநாயக தொழிலாளர் முன்னணி - பு.ஜ.தொ.மு
- இந்திய பொதுவுடமைக் கட்சி (மார்க்சியம்)
- * இந்திய பொதுவுடைமைக் கட்சி (மா-லெ)(CPI-M.L),
- தமிழ் மாநிலக்குழு (S.O.C),
- தமிழ்நாடு மார்க்சிய லெனினியக் கட்சி (T.N.M.L.P)(இக்கட்சி(TNOC)என அழைக்கப்பட்டது),
- மார்க்சியப் பெரியாரியப் பொதுவுடைமைக் கட்சி
- தமிழ்த் தேசியப் போியக்கம்
- பெண்கள் விடுதலை முன்னணி
# தமிழ்நாட்டு இடதுசாரி அமைப்புகள்

## திராவிட இயக்கமும் இடதுசாரி அமைப்புகளும்

திராவிட இயக்கம் பல இடதுசாரிக் கொள்கைகளை ஏற்றுச் செயற்பட்டாலும், அவை பல தீவர இடதுசாரிக் பொருளாதாரக் கொள்கைகளை என்றும் முறையாக நடைமுறைப்படுத்தியது இல்லை. எடுத்துக்காட்டாக தமிழ்நாட்டில் நிலச்சீர்திருத்தம் கேரளா மேற்கு வங்காளம் போன்று தீவரமாக நடைமுறைப்படுத்தாமல் அண்மை வரை கிடப்பிலேயே கிடந்தன. இருப்பினும் இட ஒதுக்கீடு, பெண்கள் உரிமைகள், மொழி உரிமைகள், அனைவருக்கும் இலவசக் கல்வி போன்ற இடதுசாரிக் கொள்கைகளை திராவிட இயக்கம் பெரிதும் ஏற்றுக் கொண்டே உள்ளன.  
எனினும் அடிப்படைப் பிரச்சினைகள் பலவற்றை கவனிக்க திராவிட அரசுகள் தவறி விட்டன என்று இடதுசாரி அமைப்புகள் குற்றம் சாட்டுகின்றன. குறிப்பாக விவசாயிகள், தொழிலாளர்கள், சிறு வியாபரிகளின் நலன்களை பேணாவில்லை என்று குற்றம் சாட்டுகின்றன (ஆதாரம் தேவை). மாற்றாக சிறப்பு பொருளாதார மண்டலம் போன்ற ஏற்பாடுகளை ஏற்படுத்தி மறுகாலனித்துவத்துக்கு உதவுவதாக குற்றம் சாட்டுகின்றன.  
சமூக மொழி உரிமைத் தளங்களிலும் திராவிட இயக்கம் மீது பல்வேறு குறைகளைச் சுட்டிக்காட்டியுள்ளன. எடுத்துக்காட்டாக தாய்மொழிக் கல்வி முறையாக நடைமுறைப்படுத்தப்படாமை, அல்லது அனைவருக்கும் இணையான ஆங்கில வழிக் கல்வி வாய்ப்புக்கள் இல்லாமை.  
திராவிட கட்சி அரசியலையும் இடதுசாரி அமைப்புகள் விமர்சனம் செய்கின்றன. குறிப்பாக பலர் அடிப்படை பிரச்சினைகளை ஏதிர்நோக்கியுள்ள சமயத்தில் ஒவ்வொரு வீட்டுக்கும் தொலைக்காட்சி போன்ற populist அரசியலை விமர்சிக்கின்றன (ஆதாரம் தேவை). மேலும் உறவினருக்கு தனிச்சலுகை காட்டும் குடும்ப அரசியலையும் விமர்சிக்கின்றன (ஆதாரம் தேவை).
# தமிழ்நாட்டு இடதுசாரி அமைப்புகள்

## ஆதரவும் அதிகாரமும்

கேரளா மேற்கு வங்காளம் போலன்றி தமிழ்நாட்டில் தீவர இடதுசாரிக் கொள்கைகள் என்றும் பெரும்பான்மை அரசியல் ஆதரவும் அதிகாரமும் பெறவில்லை.
# தமிழ்நாட்டு தலித் அமைப்புகள்

இந்திய மற்றும் தமிழ் சாதிய சமூக படிநிலை கட்டமைப்பில் அடித்தள மக்கள் தலித் என்று பொதுவாக அடையாளப்படுத்தப்படுகிறார்கள். பொருளாதாரத்தில் தாழ்த்தப்பட்டும், அரசியல் அதிகார வலு அற்றவர்களாகவும், சமூக பண்பாட்டு நிலையில் வேறுபடுத்தப்பட்டவர்களாகவும் இருந்து வருகின்றார்கள். நீண்ட கால தொடர்ச்சியான எதிர்ப்பு போராட்டங்கள் ஊடாக நியாயமான வாய்ப்புக்களை பெற, முன்னேற முயன்று கொண்டிருக்கின்றார்கள். தமிழ்நாட்டில் இவர்களின் அரசியல், பொருளாதார, பண்பாட்டு உரிமைகளை நிலைநாட்டி முன்னெடுப்பதை நோக்காக கொண்ட அமைப்புகளை **தமிழ்நாட்டு தலித் அமைப்புகள்** எனலாம்.  
- அருந்தமிழர் மக்கள் கட்சி
- ஆதி தமிழர் பேரவை
- தமிழக மக்கள் முன்னேற்ற கழகம்
- தமிழ்நாடு அருந்ததியர் கட்சி
- தமிழ்நாடு தீண்டாமை ஒழிப்பு முன்னணி
- புதிய தமிழகம் கட்சி
- புதிய பாரதம்
- புரட்சி பாரதம் கட்சி (APLF)
- விடுதலைச் சிறுத்தைகள் கட்சி  
- மக்கள் தேசம் கட்சி  
- புதிய புரட்சி கழகம்(கட்சி)
# அணுக்கரு விசை

(*pion*) மூலம் கடுமையான நியூத்திரன்-புரோத்தன் இடைத்தாக்கத்தைக் காட்டும் பெயின்மான் வரைபடம்]]
**அணுக்கரு விசை** (*Nuclear force*) எனப்படுவது இரண்டு அல்லது அதற்கு மேற்பட்ட அணுக்கருனிகளுக்கிடையே ஏற்படும் விசை ஆகும். அணுவின் உட்கருவில் உள்ள நேர் மின்னூட்டம் கொண்ட புரோட்டான்களுக்கிடையில் உள்ள மின்னூட்ட விலக்கல் விசையை விட அதிகமான அளவில் இந்த அணுக்கரு விசை செயற்பட்டு புரோட்டான்களையும் மின்னூட்டம் அற்ற நியூட்ரான்களையும் பிணைக்க வைக்கின்றது.
# அணுக்கரு விசை

## வரலாறு

1932 ஆம் ஆண்டில் ஜேம்ஸ் சாட்விக் என்பவரால் நியூட்டாரன் கண்டுபிடிக்கப்பட்டதில் இருந்து அணுக்கரு விசை அணுக்கருவியலில் முக்கியத்துவம் பெற்றது.  
1935 ஆம் ஆண்டில் ஹிடெக்கி யுக்காவா என்பவர் அணுக்கரு விசை பற்றி முதன் முதலாக எடுத்துக் கூறினார். அவரது கூற்றுப்படி, இரு அணுக்கருனிகளுக்கிடையே தொடர்ந்தாற் போல் போசோன்கள் (மீசோன்கள்) என்ற துகள் பரிமாற்றம் நடைபெறுகிறது. எனினும், மீசோன் தத்துவம் தற்போது இவ்விசையின் அடிப்படைக் கொள்கை என ஏற்றுக் கொள்ளப்படாவிட்டாலும், இந்த மீசோன் துகள் பரிமாற்றக் கொள்கை "நியூட்ரான்-நியூட்ரான்" அழுத்தத்தின் நேரடியான சோதனைகளுக்கு இக்கொள்கை இப்போதும் பயன்படுத்தப்படுகிறது.
# அணுக்கரு விசை

## அணுக்கரு விசையின் அடிப்படை இயல்புகள்

- அணுக்கரு விசையானது ஹாட்ரோன்களுக்கு (*Hadron*) இடையே மட்டுமே உணரப்படுகிறது.
- அணுக்கருவிசை குறுகிய நெடுக்கம் கொண்டவை. இரு அணுக்கருனிகள் கிட்டத்தட்ட 1.7 fm தொலைவில் இருந்தால் மட்டுமே அவைகளுக்கிடையே அணுக்கருவிசை காணப்படும். இதைவிட அதிக தூரத்தில் இருந்தால் இவ்விசை புறக்கணிக்கத்தக்கது.
- குறைந்த தூரத்தில் கூலும் விசையை விட அணுக்கரு விசை அதிகமானதாகும். எனவே புரோட்டான்களுக்கிடையே ஏற்படும் கூலும் விலக்கலை விட இவ்விசை அதிகமாகச் செயற்படுகிறது. எனினும், புரோட்டான்களுக்கிடையே உள்ள தூரம் 2.5 fm தூரத்தை விட அதிகமாக இருக்கும் போது கூலலும் விசையின் தாக்கம் மிக அதிகமாக இருக்கும்.
# பெர்மி (அலகு)

**பெர்மி** (*fermi*) என்பது நீளத்துக்கான SI அலகுத் தீட்டமல்லாத ஒரு அலகாகும். ஆனாலும், இது SI-அலகான பெம்டோமீட்டருக்கு இணையானதாகும். fm, மற்றும் பெம்டோமீட்டர் ஆகிய இரண்டு பெயர்களும் பிரபல அறிவியல் அறிஞரான என்ரிக்கோ பெர்மியின் நினைவாக சூட்டப்பட்டது. இவ்வலகு பொதுவாக அணுக்கருவியலில் ஒரு முக்கிய அலகாகும்.
# பெர்மி (அலகு)

## வரைவிலக்கணம்

: 1 பெர்மி = 1.0 x 10<sup>–15</sup> மீட்டர்கள் = 1 பெம்டோமீட்டர் = 0.001 பைக்கோமீட்டர் = 1000 ஆட்டோமீட்டர்கள்
: 1,000,000 பெர்மிகள் = 1 நானோமீட்டர்  
எடுத்துக்காட்டாக, தங்கத்தின் அணுக்கருவின் ஆரம் கிட்டத்தட்ட 8.45 பெர்மிகள் ஆகும்.  
ru:Фемтометр
# பாசுக்கல் (நிரலாக்க மொழி)

## மொழி அமைப்பு

### உலகே வணக்கம்

<div>
<source lang="pascal">
program HelloWorld;
uses crt;  
begin
writeln('Hello World');
readln;
end.
</source>
</div>
<div>
<pre>
Hello World
</pre>
</div>
<br/>
# பாசுக்கல் (நிரலாக்க மொழி)

## மொழி அமைப்பு

### கட்டுப்பாடு

<div>
<source lang="pascal">
program TestControl;
uses crt;  
var x:integer;  
begin
writeln('enter a number');
readln(x);  
if x mod 2=0 then
begin
writeln('it is an even number');
end
else
begin
writeln('it is an odd number');
end;
readln;
end.
</source>
</div>
<div>
<pre>
enter a number
4
it is an even number
</pre>
</div>
<br/>
# பாசுக்கல் (நிரலாக்க மொழி)

## மொழி அமைப்பு

### சுற்று

#### For சுற்று

<div>
<source lang="pascal">
program TestLoop;
uses crt;  
var x:integer;  
begin
for x:=1 to 10 do
begin
writeln('Repeat ', x);
end;
readln;
end.
</source>
</div>
<div>
<pre>
Repeat 1
Repeat 2
Repeat 3
Repeat 4
Repeat 5
Repeat 6
Repeat 7
Repeat 8
Repeat 9
Repeat 10
</pre>
</div>
<br/>
# பாசுக்கல் (நிரலாக்க மொழி)

## மொழி அமைப்பு

### செயலி

<div>
<source lang="pascal">
program SumOfTwoNumbers;
uses crt;  
function sum(x,y:integer):integer;
begin
sum := x + y;
end;  
var
x,y,z:integer;  
begin
writeln('Enter a number');
readln(x);  
writeln('Enter another number');
readln(y);  
z:=sum(x,y);  
writeln(z);  
readln;
end.  
</source>
</div>
<div>
<pre>
Enter a number
40
Enter another number
-30
10
</pre>
</div>
<br/>
# பாசுக்கல் (நிரலாக்க மொழி)

## மொழி அமைப்பு

### கோப்பை கையாளுத்தல்

<div>
<source lang="pascal">
program TestFileHandling;
uses crt;  
var
x:string;
f:text;  
begin
assign(f,'Example.txt');
reset(f);  
while not EOF(f) do
begin
readln(f,x);
writeln(x);
end;  
close(f);
readln;
end.
</source>
</div>
<div>
<pre>
This is a test file.
This will be read by the program.
</pre>
</div>
<br/>
# ஹேமாவதி ஆறு

**ஹேமாவதி ஆறு** (*Hemavati River*) காவிரியின் துணை ஆறுகளில் ஒன்றாகும். இது 245 கி.மீ. நீளமுடையது. இது கர்நாடகத்தின் சிக்மகளூர் மாவட்டத்தில் உற்பத்தியாகி ஹாசன் மற்றும் மைசூர் மாவட்டங்களில் பாய்ந்து கிருஷ்ணராஜ சாகர் நீர்த் தேக்கத்தில் காவிரியுடன் கலக்கிறது. ஹாசன் மாவட்டத்திலுள்ள கோரூர் என்னுமிடத்தில் இதன் குறுக்கே அணை கட்டப்பட்டுள்ளது.இதன் பாசண பரப்பளவு 5,410&nbsp;km<sup>2</sup> ஆகும்.
# மரீ பிரான்சுவா சாடி கார்னோ

*பிரெஞ்சு இயற்பியலாளர் பற்றி அறிய சாடி கார்னோ கட்டுரையைப் பார்க்கவும்.*  
**மரீ பிரான்சுவா சாடி கார்னோ** (*Marie François Sadi Carnot*; ஆகஸ்ட் 11, 1837 – ஜூன் 25, 1894) பிரான்சின் அரசியல்வாதியும் மூன்றாம் பிரெஞ்சுக் குடியரசின் நான்காம் அரசுத் தலைவரும் ஆவார். 1887 முதல் 1894 வரையில் படுகொலை செய்யப்படும் வரையில் பிரெஞ்சு அதிபராக இருந்தார்.  
ஜூன் 24, 1894 இல் லியோன் என்ற இடத்தில் ஒரு பொது மேடையில் உரையாற்றும் போது "சான்டெ கசேரியோ" என்ற இத்தாலிய அரசு எதிர்ப்பாளன் ஒருவனால் குத்திப் படுகாயமடைந்து அன்று நள்ளிரவுக்குச் சற்றுப் பின்னர் இறந்தார்.
# பரம்பிக்குளம் ஆழியாறு திட்டம்

**பரம்பிக்குளம் ஆழியாறு திட்டம்** 1958 ல் நடைமுறைக்கு வந்தது. இதன் படி பெரியாற்றுப் படுகையை சேர்ந்த ஆனமலையாறு, சாலக்குடி ஆற்றுப்படுகையை சேர்ந்த சோலையாறு, பரம்பிக்குளம் மற்றும் பாரதப்புழா ஆற்றுப்படுகையை சேர்ந்த ஆழியாறு ஆகியவற்றைப் பகிர்ந்து கொள்ள தமிழகத்திற்கும் கேரளத்திற்கும் ஒப்பந்தமாகியது. இதன்படி தமிழகத்திற்கு 30 டிஎம்சி நீரும் கேரளத்திற்கு 20 டிஎம்சி நீரும் ஒதுக்கப்பட்டது.  
இந்த ஆறுகள் தமிழகத்தின் மேற்குத் தொடர்ச்சி மலையில் உற்பத்தியாகி மேற்கு நோக்கி பாய்கின்றன.  
- http://www.hinduonnet.com/thehindu/2004/12/02/stories/2004120214750500.htm
# புக்கரெஸ்ட்

**புக்கரெஸ்ட்** (ருமேனிய மொழி: *București* ) ருமேனியாவின் தலைநகரமும், மிகப்பெரிய நகரமும், மிக முக்கியமான வர்த்தக நகரமும் ஆகும். ருமேனியாவில் தென்கிழக்கு பகுதியில் அமைந்த புக்கரெஸ்ட் வழியாக டம்போவிதா ஆறு பாய்கிறது. 2006 கணக்கெடுப்பின் படி இந்நகரில் 1,930,390 மக்கள் வசிக்கிறார்கள். ஐரோப்பிய ஒன்றியத்தில் ஆறாம் மிகப்பெரிய நகரம் ஆகும்.  
=
# ஹவுசா மொழி

**ஹவுசா மொழி** (Hausa, هَوْسَ) மேற்கு ஆப்பிரிக்க மக்கள் பேசும் ஆப்பிரிக்க-ஆசிய மொழியாகும். வடக்கு நைஜீரியா மாநிலங்களில் ஆட்சி மொழியாகும். 24 மக்கள் பேசிய இம்மொழி சாடிய மொழிகளில் மிகவும் பேசிய மொழியாகும்.  
| <span>Arabic *ajami*</span> |  |  |
| --- | --- | --- |
| a | &nbsp; <span></span> |  |
| a | &nbsp; <span></span> |  |
| b | &nbsp; <span></span> |  |
| &nbsp; <span></span> <span>(same as b),</span> <span></span> <span>(not used in Arabic)</span> |  |  |
| c | &nbsp; <span></span> |  |
| d | &nbsp; <span></span> |  |
| &nbsp; <span></span> <span>(same as <span>d</span>),</span> <span></span> <span>(also used for ts)</span> |  |  |
| e | &nbsp; <span></span> <span>(not used in Arabic)</span> |  |
| e | &nbsp; <span></span> <span>(not used in Arabic)</span> |  |
| f | &nbsp; <span></span> |  |
| g | &nbsp; <span></span> |  |
| h | &nbsp; <span></span> |  |
| i | &nbsp; <span></span> |  |
| i | &nbsp; <span></span> |  |
| j | &nbsp; <span></span> |  |
| k | &nbsp; <span></span> |  |
| &nbsp; <span></span> <span>(same as k),</span> <span></span> |  |  |
| l | &nbsp; <span></span> |  |
| m | &nbsp; <span></span> |  |
| n | &nbsp; <span></span> |  |
| o | &nbsp; <span></span> &nbsp;<span>(same as u)</span> |  |
| o | &nbsp; <span></span> &nbsp;<span>(same as u)</span> |  |
| r | , | &nbsp; <span></span> |
| s | &nbsp; <span></span> |  |
| sh | &nbsp; <span></span> |  |
| t | &nbsp; <span></span> |  |
| ts | &nbsp; <span></span> <span>(also used for ),</span> <span></span> <span>(not used in Arabic)</span> |  |
| u | &nbsp; <span></span> &nbsp;<span>(same as o)</span> |  |
| u | &nbsp; <span></span> &nbsp;<span>(same as o)</span> |  |
| w | &nbsp; <span></span> |  |
| y | &nbsp; <span></span> |  |
| z | &nbsp; <span></span> &nbsp; &nbsp; <span></span> |  |
| &nbsp; <span></span> | } |  |
# நேரடி அணுகல் நினைவகம்

சார்பிலாத் தெரிவு நினைவகம் ]]  
சார்பிலாத் தெரிவு நினைவகம்(நேரடி அணுகல் நினைவகம் RAM) கணினி நினைவக வகையாகும். அது ஒருங்கிணைச் சுற்று(integrated circuits) ஒன்றின் வடிவத்தில் அமைவதுடன் சேமிக்கப்படும் தரவுகள் எந்த ஒழுங்கிலும் பெறத்தக்கவகையில் அமையும். சார்பிலாத் தெரிவு என்பது தரவுகள் சேமிக்கப்பட்ட ஒழுங்கு தவிர்த்த வேறு சார்பிலா ஒழுங்குகளிலும் தரவுகள் தெரியப்படலாம் என்பதாகும்.  
சார்பிலாத் தெரிவு நினைவகம் காந்த நாடா, காந்த வட்டு மற்றும் ஒளியியல் வட்டு போன்ற நினைவக முறைகளில் இருந்து வேறுபடுகிறது. இந்த இதர முறைகளில் வாசிப்பு கருவிகளின் பௌதிக அசைவு மூலமே தரவுகள் வாசிக்கப்படும். இதனால் இவற்றில் வாசிப்பு நேரத்தைவிட தரவு உள்ள இடத்தை அடைவு நேரமே(seek time) அதிகமாகும்.  
RAM எனும் சொற்பதம் பெரும்பாலும் தற்காலிக நினைவகத்துடனேயே தொடர்புபடுத்தப்படுகிறது. இவற்றில் மின் இணைப்பு துண்டிக்கப்பட்டவுடன் சேமிக்கப்பட்ட தரவுகள் இழக்கப்படுவிடும். எனினும், வேறு வகையான நினைவகங்களும் RAM ஆகும், அதாவது நிலை நினைவகம்(ROM) போன்றனவும் சார்பிலாத் தெரிவு நினைவகம் என்றே வகைப்படுத்தப்படும். ஏனெனில் சார்பிலாத் தெரிவு என்பது வாசிப்பு முறை மட்டுமே.
# நேரடி அணுகல் நினைவகம்

## வகைகள்

நேரடி அணுகல் நினைவகம் இரண்டு வகைப்படும் அவை **நிலையான நேரடி அணுகல் நினைவகம்** மற்றும் **மாறும் நேரடி அணுகல் நினைவகம்** நிலையான நேரடி அணுகல் நினைவகம்-ல் ஒரு பிட் தகவல்-ஆனது ஆறு டிரான்சிஸ்டர்களை பயன்படுத்தி சேமிக்கப்படுகிறது. இந்தவகை நினைவகங்களை தயாரிக்க அதிக பொருட்செலவானவை ஆனால் இவைகள் குறைந்த ஆற்றலை பயன்படுத்தி அதிவேகமக செயல்படுகின்றன. மாறும் நேரடி அணுகல் நினைவகம்-ல் ஒரு பிட் தகவல்-ஆனது டிரான்சிஸ்டர் மற்றும் மின்தேக்கிகளை பயன்படுத்தி சேமிக்கப்படுகிறது. இந்தவகை நினைவகங்கள் மேல் குறிப்பிட்டதை விட குறைந்த பொருட்செலவானவை ஆகவே இவை தற்போதய நவீன கணினிகளில் அதிகமாக பயன்படுத்தப்படுகின்றன.  
இவ்விரு நினைவகைங்களிளும் ஆற்றல் இல்லாதபோது தகவல்களை சேமித்துவைக்க முடியாது. அதாவது ஆற்றல் இல்லாதபோது அவை மீட்டமைக்கப்படும். மாறாக ROM தகவல்களை நிரந்தரமாக பதிவு செய்கிறது.
# புரோகிரஸ் விண்கலம்

**<small>புரோகிரஸ் சரக்கு விண்கலம்</small>**  
| விவரம் |  |  |
| --- | --- | --- |
| **Role:** | ஆரம்பத்தில் சோவியத், ரஷ்ய விண்வெளி நிலையங்களுக்கும் (மீர்), பின்னர் பன்னாட்டு விண்வெளி நிலையத்துக்கும் தேவையான எண்ணெய், மற்றும் உபகரணங்களைக் கொண்டு செல்கின்றது.) |  |
| **ஆட்கள்: ** | 0 |  |
| **உயரம்:** | 23.72 அடி | 7.23 மீ |
| **விட்டம்:** | 8.92 அடி | 2.72 மீ |
| **கனவளவு:** | 7.6 மீ<sup>3</sup> |  |
| ** தாங்குதிறன்:** | 6 மாதங்கள் நிலையத்துடன் இணைப்பில் இருந்தது |  |  
**புரோகிரஸ்** (*Progress*) என்பது ரஷ்ய சரக்கு விண்கலம் ஆகும். இது ஆளில்லா விண்கலம் ஆகும். ஆனாலும், விண்வெளி நிலையத்துடன் இது இணைந்து கொள்ளும் போது அதனுள் விண்வெளி வீரர்கள் சென்று தங்கியிருக்கும் வசதி படைத்தது. இது சோயுஸ் விண்கலத்தை அடிப்படையாக வைத்து உருவாக்கப்பட்டது. பல ஆண்டுகளாக இவ்விண்கலம் சோவியத், மற்றும் ரஷ்ய விண்வெளி நிலையங்களுக்கு பொருட்களைக் கொண்டு சென்ன்றது, பின்னர் தற்போது பன்னாட்டு விண்வெளி நிலையத்துக்கு பொருட்களைக் கொண்டு செல்கிறது. ஆண்டு தோறும் மூன்று அல்லது நான்கு தடவைகள் இது பன்னாட்டு விண்வெளி நிலையத்துக்கு சென்று வருகிறது. ஒவ்வொரு புரோகிரஸ் விண்கலமும் மற்ற விண்கலம் வரும் வரை விண்வெளி நிலையத்துடன் இணைப்பில் இருக்கும். அடுத்து வரும் விண்கலம் இணைவதற்கு சற்று முன்பதாக நிலையத்தை விட்டு விலகும். விண்வெளி நிலையத்தில் எஞ்சியவற்றை சேர்த்துக் கொண்டு அது நிலையத்தை விட்டு விலகி பின்னர் வளிண்டலத்தில் அழிக்கப்படும்.
# யாரடி நீ மோகினி

***யாரடி நீ மோகினி*** (*Yaaradi Nee Mohini*) 2008-ஆம் ஆண்டு வெளிவந்த தமிழ் திரைப்படமாகும். இத்திரைப்படத்தில் தனுஷ், நயன்தாரா மற்றும் பலர் நடித்திருந்தனர். இத்திரைப்படத்துக்கு யுவன் சங்கர் ராஜா இசையமைத்துள்ளார். இத்திரைப்படம் "ஆடவாரி மாட்டலக்கு அர்த்தாலே வேருலே" என்ற தெலுங்குத் திரைப்படத்தின் அடிப்படையில் தமிழில் உருவானது.
# யாரடி நீ மோகினி

## நடிகர்கள்

- தனுஷ் - வாசு
- நயன்தாரா - கீர்த்தி (கோமலவள்ளி)
- ரகுவரன் - வாசுவின் தந்தை
- கார்த்திக் குமார் - சீனு
- கே. விஸ்வநாத் - கீர்த்தியின் தாத்தா
- கருணாஸ் - கணேஷ்
- சரண்யா மோகன் - பூஜா (ஆனந்தவள்ளி)
- சுகுமாரி - பாட்டி
- மனோபாலா - பாலு
# யாரடி நீ மோகினி

## விருதுகள்

### பெற்ற விருதுகள்

- விஜய் விருதுகள் (இந்த ஆண்டின் கேளிக்கையாளர்)
# யாரடி நீ மோகினி

## விருதுகள்

### பரிந்துரைக்கப்பட்ட விருதுகள்

- சிறந்த தமிழ் நடிகருக்கான பிலிம்பேர் விருது
- விஜய் விருதுகள் (சிறந்த நடிகர்)
# யாரடி நீ மோகினி

## பாடல்கள்

யுவன் சங்கர் ராஜா இசையமைத்த இத்திரைப்படத்தின் பாடல்கள் ரசிகர்களிடம் நல்ல வரவேற்பு பெற்ற பாடல்களாகும்.  
| **எண்** | **பாடல்** | **பாடலாசிரியர்** | **பாடகர்கள்** | **நீளம் (நி:நொ)** |
| --- | --- | --- | --- | --- |
| 1 | "எங்கேயோ பார்த்த" | நா. முத்துக்குமார் | உதித் நாராயண் | 5:27 |
| 2 | "ஓ பேபி ஓ பேபி" | ஹரிசரண், நவீன், ஆண்ட்ரியா ஜெரெமையா, பார்கவி | 5:44 |  |
| 3 | "ஒரு நாளைக்குள்" | கார்த்திக், ரீட்டா | 5:45 |  |
| 4 | "பாலக்காடு பக்கத்திலே" <small>(மீளுருவாக்கப் பாடல்)</small > | கண்ணதாசன் | ஹரிசரண், சுசித்ரா, வினயா |  |
| 5 | "வெண்மேகம் பெண்ணாக" | நா. முத்துக்குமார் | ஹரிஹரன் | 4:40 |
| 6 | "நெஞ்சை கசக்கி" | உதித் நாராயண், சுசித்ரா | 5:11 | } |
# யாரடி நீ மோகினி

## விமர்சனம்

ஆனந்த விகடன் வார இதழில் வந்த விமர்சனத்தில் "நண்பனின் முறைப் பெண்தான் ஹீரோவின் காதலி..! தமிழ் சினிமாவில் என்ன நடக்குமோ அதுதான் 'யாரடி நீ மோகினி'!... பழகிய கதை என்றாலும், சாஃப்ட்வேர் கம்பெனி, டாய்லெட் இல்லாத கிராமம் என வித்தியாச களங்களில் நகர்வது புதுசு!... எப்படியும், சம்மருக்கு வெல்கம் ட்ரீட்தான் மோகினி!" என்று எழுதி மதிப்பெண்களை வழங்கினர்.
# மணிவண்ணன்

**மணிவண்ணன்** (*Manivannan*, 31 சூலை 1953 - 15 சூன் 2013) தமிழ்த் திரைப்பட நடிகரும், இயக்குநரும், தமிழுணர்வாளரும் ஆவார். 400 இற்கும் மேற்பட்ட திரைப்படங்களில் நடித்தும், 50 திரைப்படங்களை இயக்கியும் உள்ளார்.
# மணிவண்ணன்

## தொழில்

மணிவண்ணன் சூலூர் அரசு சிறுவர் உயர்நிலைப் பள்ளியில் கல்வி கற்றார். பின்னர் அரசுக் கலைக் கல்லூரியில் சேர்ந்தார். கோவையில் பல்கலைக்கழகத்திற்கு முந்தைய படிப்பை முடித்தபோது, அவர் சத்தியராஜுடன் பழகி நண்பரானார். சத்யராஜின் கூற்றுப்படி, அவர் மணிவண்ணனுக்கு மோசமான வழிகாட்டுதல்களை வழங்கினார், மேலும் அவரை மேம்பட்ட ஆங்கில வரலாற்றில் பட்டம் பெறச் சொன்னார். இதனால் சேக்ஸ்பியரின் பாடங்களால் படிப்பதற்கு சிரமப்பட்டு படிப்பை பாதியில் நிறுத்த வேண்டிய கட்டாயத்திற்கு ஆளானார். கல்லூரியில் படித்தபோது, மணிவண்ணன் மேடைப் பிழையால் கிண்டலடிக்கப்பட்டார், இதன் விளைவாக இவர் ஒரு சில நிகழ்ச்சிகளை நடத்தினார். கிழக்கே போகும் ரயில் (1978) திரைப்படம் ஏற்படுத்திய தாக்கத்தால் ஈர்க்கப்பட்ட இவர், திரைப்பட தயாரிப்பாளருக்கு ரசிகர் கடிதங்கள் எழுதினார். பாரதிராஜாவுக்கு கடிதமும் நூற்றுக்கும் மேற்பட்ட பக்கங்களுக்கு ஓடியது. பாரதிராஜா இவரை ஒரு உதவியாளராக ஏற்றுக் கொண்டார். 1979 ஆம் ஆண்டு பி. எஸ். நிவாஸ் இயக்கத்தில் கல்லுக்குள் ஈரம் திரைப்படத்தில் பாரதிராஜா நடித்து கொண்டிருக்கும் போது பாரதிராஜாவுடன் இணைந்தார்.  
இவர் 1980 இலிருந்து 1982 வரை பாரதிராஜாவின் திரைப்படங்களில் கதை, வசனம் எழுதினார். நிழல்கள், டிக் டிக் டிக், அலைகள் ஓய்வதில்லை மற்றும் காதல் ஓவியம், லவ்வர்ஸ் (இந்தி), கோத்தா ஜீவிதாலு (தெலுங்கு), ரெட் ரோஸ் (இந்தி) போன்ற ஒரு சில படங்களில் மணிவண்ணன் பாரதிராஜாவுக்கு உதவினார். பாரதிராஜாவின் உதவியாளராக இரண்டு ஆண்டுகளில் கடுமையாகவும் வேகமாகவும் திரைப்படக் கலையைக் கற்றுக்கொண்ட இவர் 1982 ஆம் ஆண்டு இயக்குநராக அறிமுகமானார்.  
மணிவண்ணன் தமிழில் இயக்கிய 50 திரைப்படங்களில் 34 திரைப்படங்கள் வெற்றி பெற்றிருந்தாலும், இவர் மக்களிடையே நடிப்புத் திறனுக்காக மிகவும் பிரபலமானவர். இவரது புத்திசாலித்தனம், சிறந்த பாத்திரங்களுக்காக திரைத்துறையில் தனித்துவமானவராக கருதப்பட்டார். சிவாஜி கணேசன், கமல்ஹாசன், ரசினிகாந்த், சத்யராஜ், கார்த்திக், மோகன், மாதவன், விஜய், அஜித் குமார், சூர்யா உள்ளிட்ட பல நட்சத்திரங்களுடன் இவர் நடித்திருந்தார். 400 இக்கும் மேற்பட்ட படங்களில் நடித்துள்ளார். மணிவண்ணன் இயக்கிய அமைதிப்படை, ஒரு நடிகராக இவருக்கு முன்னேற்றம் அளித்ததாக நம்பப்படுகிறது. நிறைய திரைப்பட வாய்ப்புகளை பெற்றார். 1990 முதல் 2011 வரை ஆண்டுக்கு முப்பது திரைப்படங்களில் நடித்தார்.  
மணிவண்ணன் தமிழ், தெலுங்கு, மலையாளம் மற்றும் இந்தி மொழிகளில் ஒருசில முயற்சிகள் உட்பட 50 படங்களை இயக்கினார். ஒரு இயக்குநராக, இவர் காதல் வகைகளில் இருந்து திரெல்லர், நாடகம் வரை வெவ்வேறு வகைகளில் திரைப்படங்களை இயக்கினார்.  
1990 ஆம் ஆண்டின் பிற்பகுதியிலும் 2000 ஆம் ஆண்டின் முற்பகுதியிலும், மணிவண்ணன் தனது நடிப்பு வாழ்க்கைக்கு முன்னுரிமை அளித்தார். இவரது நடிப்பு வாழ்க்கையின் உச்சத்தில், இவர் நடித்த ஆறு படங்களும் ஒரே நாளில் 1998 சனவரியில் வெளியிடப்பட்டன.
# மணிவண்ணன்

## வாழ்க்கைச் சுருக்கம்

கோவை மாவட்டத்தில் உள்ள சூலூர் என்ற கிராமத்தில் பிறந்தவர் மணிவண்ணன். இவரின் இயக்கத்தில் 50 திரைப்படங்கள் தமிழ், தெலுங்கு, மலையாளம், ஹிந்தி போன்ற மொழிகளில் வெளிவந்துள்ளன. மேலும் இவர் நடிகர் சத்தியராஜின் கல்லூரி நண்பர் ஆவார், சத்யராஜை வைத்து சுமார் 25 திரைப்படங்கள் எடுத்துள்ளார்.
# மணிவண்ணன்

## அரசியல் தாக்கம்

சிறு அகவையிலிருந்தே அரசியல் பின்னணியில் வளர்ந்த மணிவண்ணன் நக்சலைட்டுகளின் தலைவராக இருந்த சாரு மஜும்தாரைச் சந்தித்தவர். நாத்திகம் மற்றும் திராவிடக் கொள்கையில் பிடிப்புள்ள மணிவண்ணன் தமிழீழ போராட்டத்தையும் விடுதலைப் புலிகளையும் ஆதரித்தவர். மறுமலர்ச்சி திராவிட முன்னேற்றக் கழகத்திலும் நாம் தமிழர் கட்சியிலும் பணியாற்றியவர்.
# மணிவண்ணன்

## மறைவு

மணிவண்ணன் 2013 சூன் 15 அன்று மாரடைப்பால் மரணமடைந்தார். மணிவண்ணன் ஏற்கனவே இதய அறுவைச் சிகிச்சையும், முதுகில் தண்டுவட அறுவைச் சிகிச்சையும் செய்து கொண்டிருந்தார். அதனாலேயே சில ஆண்டுகள் படங்கள் இயக்காமல் இருந்தார். மணிவண்ணனுக்கு மனைவியும் ஜோதி என்ற மகளும், ரகுவண்ணன் என்ற மகனும் உள்ளனர்.
# மணிவண்ணன்

## நடித்த திரைப்படங்களில் சில

| ஆண்டு | திரைப்படம் | கதாபாத்திரம் | மொழி |
| --- | --- | --- | --- |
| 2013 | நாகராஜ சோழன் எம்.ஏ,எம்.எல்.ஏ | அரசியல்வாதி(மணிமாறன்) | தமிழ் |
| 2011 | வேலாயுதம் | அரசியல்வாதி | தமிழ் |
| 2011 | சதுரங்கம் | தமிழ் |  |
| 2010 | தில்லாலங்கடி | தமிழ் |  |
| 2008 | ராமன் தேடிய சீதை | மாணிக்கவேல் | தமிழ் |
| 2008 | குருவி | வெற்றிவேலின் தந்தை | தமிழ் |
| 2007 | நம் நாடு | தமிழ் |  |
| 2007 | சீனா தானா | காவல்துறை ஆய்வாளர் | தமிழ் |
| 2007 | சிவாஜி | ஆறுமுகம் | தமிழ் |
| 2006 | தம்பி | தமிழ் |  |
| 2006 | ஆதி | ஆதியின் வளர்ப்பு தந்தை | தமிழ் |
| 2006 | சம்திங் சம்திங் உனக்கும் எனக்கும் | ஜேபி | தமிழ் |
| 2006 | வாத்தியார் | சுப்ரமணியன் | தமிழ் |
| 2005 | மஜா | கோவிந்தன் |  |
| 2005 | ஜீ | தமிழ் |  |
| 2005 | லண்டன் | தமிழ் |  |
| 2004 | விஸ்வ துளசி | தமிழ் |  |
| 2004 | மதுர | தமிழ் |  |
| 2004 | சுள்ளான் | மணி | தமிழ் |
| 2004 | ஜனா | தமிழ் |  |
| 2004 | எங்கள் அண்ணா | கண்ணனின் தந்தை | தமிழ் |
| 2004 | அரசாட்சி | தமிழ் |  |
| 2004 | எனக்கு 20 உனக்கு 18 | தமிழ் |  |
| 2003 | அலாவுதீன் | தமிழ் |  |
| 2003 | பார்த்திபன் கனவு | சத்யாவின் தந்தை | தமிழ் |
| 2003 | வசீகரா | மணி(பூபதியின் தந்தை) | தமிழ் |
| 2003 | பிரியமான தோழி | ஜூலியின் தந்தை | தமிழ் |
| 2002 | பம்மல் கே. சம்பந்தம் | தமிழ் |  |
| 2002 | பஞ்சதந்திரம் | தமிழ் |  |
| 2002 | ரெட் | நாராயணன் | தமிழ் |
| 2001 | ஆண்டான் அடிமை | சூசை | தமிழ் |
| 2001 | டும் டும் டும் | சிவாஜி | தமிழ் |
| 2001 | காசி | தமிழ் |  |
| 2001 | பிரியாத வரம் வேண்டும் | தாடி | தமிழ் |
| 2001 | என்னவளே | லட்சுமியின் தந்தை | தமிழ் |
| 2001 | பார்த்தாலே பரவசம் | நெல்லை அமரன் | தமிழ் |
| 2001 | தாலி காத்த காளியம்மன் | தர்மலிங்கம் | தமிழ் |
| 2000 | I Have Found It | பாலாவின் நண்பன் |  |
| 2000 | முகவரி | தமிழ் |  |
| 2000 | ரிதம் | தமிழ் |  |
| 2000 | உன்னை கொடு என்னை தருவேன் | தமிழ் |  |
| 1999 | பூமகள் ஊர்வலம் | சிதம்பரம் | தமிழ் |
| 1999 | தாஜ்மகால் | தமிழ் |  |
| 1999 | துள்ளாத மனமும் துள்ளும் | மணி | தமிழ் |
| 1999 | சின்னத் துரை | தமிழ் |  |
| 1999 | காதலர் தினம் | மணிவண்ணன் | தமிழ் |
| 1999 | முதல்வன் | முதன்மைச் செயலாளர் | தமிழ் |
| 1999 | முகம் | தமிழ் |  |
| 1999 | நிலவே முகம் காட்டு | தமிழ் |  |
| 1999 | படையப்பா | படையப்பாவின் சித்தப்பா | தமிழ் |
| 1999 | ராஜஸ்தான் | தமிழ் |  |
| 1999 | சங்கமம் | தமிழ் |  |
| 1999 | தொடரும் | தமிழ் |  |
| 1998 | பொற்காலம் | தமிழ் |  |
| 1998 | என் ஆசை ராசாவே | தமிழ் |  |
| 1998 | கல்யாண கலாட்டா | தமிழ் |  |
| 1998 | ஜீன்ஸ் | தமிழ் |  |
| 1998 | காதலே நிம்மதி | தமிழ் |  |
| 1998 | தேசீய கீதம் | தமிழ் |  |
| 1997 | காதலுக்கு மரியாதை | தமிழ் |  |
| 1997 | பெரிய இடத்து மாப்பிள்ளை | மணியன் கவுண்டர் | தமிழ் |
| 1997 | கடவுள் | தமிழ் |  |
| 1996 | அவ்வை சண்முகி | முதலியார் | தமிழ் |
| 1996 | காதல் கோட்டை | தமிழ் |  |
| 1996 | மேட்டுக்குடி | தமிழ் |  |
| 1995 | கோகுலத்தில் சீதை | தமிழ் |  |
| 1994 | அமைதிப் படை | மணிமாறன் | தமிழ் |
| 1988 | கொடி பறக்குது | தமிழ் | } |
# மணிவண்ணன்

## இயக்கிய சில படங்கள்

| ஆண்டு | இயக்கிய திரைப்படம் | மொழி |  |
| --- | --- | --- | --- |
| 2001 | ஆண்டான் அடிமை | தமிழ் |  |
| 1994 | அமைதிப்படை | தமிழ் |  |
| 1990 | சந்தனக் காற்று | தமிழ் |  |
| 1989 | கோபால ராவ் காரி அப்பாய் (Gopala Rao Gaari Abbai) | தெலுங்கு |  |
| 1989 | ஹம் பி இன்சான் ஹெய்ன் (Hum Bhi Insaan Hain) | இந்தி |  |
| 1989 | காதல் ஓய்வதில்லை | தமிழ் |  |
| 1987 | சின்னத் தம்பி பெரிய தம்பி | தமிழ் |  |
| 1985 | அன்பின் முகவரி | தமிழ் |  |
| 1984 | அம்பிகை நேரில் வந்தாள் | தமிழ் |  |
| 1984 | இங்கேயும் ஒரு கங்கை | தமிழ் |  |
| 1984 | இருபத்தி நாலு மணிநேரம் | தமிழ் |  |
| 1984 | ஜனவரி ஒன்னு | தமிழ் |  |
| 1984 | குவாகுவா வாத்துக்கள் | தமிழ் |  |
| 1984 | Noorava Roju | தெலுங்கு |  |
| 1984 | நூறாவது நாள் | தமிழ் |  |
| 1983 | இளமைக் காலங்கள் | தமிழ் |  |
| 1983 | ஜோதி | தமிழ் |  |
| 1983 | வீட்டுல ராமன் வெளியில கிருஷ்ணன் | தமிழ் |  |
| 1982 | கோபுரங்கள் சாய்வதில்லை | தமிழ் | } |
# மணிவண்ணன்

## கதை வசனம் எழுதிய திரைப்படங்கள்

- நிழல்கள் (1980)
- அலைகள் ஓய்வதில்லை (1981)
- ஆகாய கங்கை (1982)
- காதல் ஓவியம் (1982)
- லாட்டரி டிக்கட் (1982)
- நேசம் (1997)
# புடாபெசுட்டு

**புடாபெசுட்டு** (அங்கேரிய மொழி: Budapest, ) அங்கேரி நாட்டின் தலைநகரமும், மிகப்பெரிய நகரமும், முக்கியமான வணிக நகரமும் ஆகும். 2007 கணக்கெடுப்பின்படி இந்நகரில் 1,696,128 மக்கள் வசிக்கிறார்கள். இந்நகர் வழியாக தன்யூபு ஆறு பாய்கிறது. தன்யூபு ஆற்றின் கிழக்கில் பெஸ்டும் மேற்கில் புடாவும் அமைந்துள்ளது. மார்கிட்டுப் பாலம் புடாவையும் பெசுட்டையும் இணைக்கிறது. இந்நகர் ஓர் உலக பாரம்பரியக் களமும் ஆகும்.
# அங்கேரிய மொழி

**அங்கேரிய மொழி** (*magyar nyelv* ) 14.5 மில்லியன் மக்கள் பேசும் அங்கேரியின் ஆட்சி மொழியாகும். இம்மொழி பின்னிய மொழி, சாமி மொழி, எஸ்தோனிய மொழி போல் யூரலிய மொழிக் குடும்பத்தில் உள்ளது; ஆனால், ஐரோப்பாவில் பெரும்பான்மையாக பேசப்படும் இந்திய-ஐரோப்பிய மொழிகளிலிருந்து தோன்றவில்லை.
# யூரலிய மொழிகள்

**யூரலிய மொழிகள்,** 39 மொழிகள்., கிட்டத்தட்ட 20 மில்லியன் மக்கள் பேசப்படும் மொழிக் குடும்பம் ஆகும். இக்குடும்பத்தில் மிகவும் பேசிய மொழிகள் எஸ்தோனிய மொழி, பின்னிய மொழி, மற்றும் அங்கேரிய மொழி ஆகும். மொழியியலாளர்களின் பெரும்பான்மையாகும். இக்குடும்பம் யூரல் மலைத்தொடர் அருகில் தொடங்கப்பட்டது என்று கூறியுள்ளன. இதனால் இக்குடும்பத்தின் பெயர் "யூரலிய மொழிகள்" ஆகும். வடக்கு ஐரோப்பா, வடக்கு ஆசியா மற்றும் கிழக்கு ஐரோப்பாவில் இக்குடும்பத்தின் மொழிகள் பேசப்படும்.
# பின்னிய மொழி

**பின்னிய மொழி** (, அல்ல *சுவோமென் கியெலி*) பின்லாந்தின் ஆட்சி மொழியும் சுவீடன் நாட்டில் ஒரு சிறுபான்மை மொழியாகும். பின்லாந்து மக்களின் 92% இம்மொழியைப் பேசுகின்றனர். பின் மக்களின் தாய்மொழியாகும். கிட்டத்தட்ட 6 மில்லியன் மக்கள் இம்மொழியைப் பேசுகின்றனர். யூரலிய மொழிக் குடும்பத்தைச் சேர்ந்த இம்மொழி ஐரோப்பாவில் பெரும்பான்மையாகப் பேசப்படும் இந்தோ-ஐரோப்பிய மொழிகளிலிருந்து தோன்றவில்லை.
# குடும்ப வன்முறை

**குடும்ப வன்முறை** எனப்படுவது ஒரு குடும்ப உறுப்பினர் இன்னுமொரு குடும்ப உறுப்பினர் மீது செலுத்தும் உடல் அல்லது உளவியல் வன்முறை ஆகும். இது கணவன், மனைவி அல்லது மனைவி, கணவன் மீது செலுத்தும் வன்முறையைப் பொதுவாக சுட்டி நிற்கின்றது. துணையைத் துன்புறுத்தல் பல வடிவங்களில் வெளிப்படலாம். அடித்தல், பயமுறுத்தல், பாலியல் வற்புறுத்தல், உளவியல் முறையில் வற்புறுத்தல், திருமண முறிவு என்று பயமுறுத்தல், குடும்பத்தை விட்டு வெளியேறி விடுவேன் என்று பயமுறுத்துதல் என்று பல வழிகளில் இது வெளிப்படலாம்.
# குடும்ப வன்முறை

## தமிழ்ச் சூழலில் குடும்ப வன்முறை

இந்தியாவில் 70 சதவீத பெண்கள் குடும்ப வன்முறையால் துன்புறுத்தப்படுகின்றனர். ஆண் ஆதிக்க மரபுடைய தமிழ்க் குடும்ப கட்டமைப்பில் பெரும்பாலும் ஆண்களே பெண்களை குடும்ப வன்முறைக்கு உட்படுத்துகின்றனர்.
# பாலியல் வன்முறை

**பாலியல் வன்முறை** எனப்படுவது பாலியல் வன்புணர்வு, பாலியல் நோக்குடன் அடிமைப்படுத்துதல், கட்டாய பாலியல் தொழில், வலிந்து கர்ப்பமாக்குதல், கட்டாய இனவிருத்தியை மேற்கொள்ளல், பாலியல் சார்ந்த கேலி,மிரட்டல், கட்டாயக் கருக்கலைப்பு என பல வகைக் குற்றங்கள் அடங்கும். ஒரு பெண் அல்லது ஆண், குடும்பம் விரும்பாத ஒருவருடன் காதல் அல்லது உடலுறவு கொண்டார் என்பதற்காக வன்முறைக்கு உட்படுத்துவதையும் ஒரு வகை பாலியல் வன்முறையே.
# பாலியல் வன்முறை

## இந்தியாவில் பாலியல் வன்முறைகளின் போக்கு

தேசிய குற்றவியல் புலனாய்வு பிரிவின் புள்ளி விவரங்களின்படி, 1971 மற்றும் 2011ம் ஆண்டுகளுக்கு இடைப்பட்ட காலகட்டத்தில், பதிவு செய்யப்பட்ட பாலியல் பலாத்காரங்களின் எண்ணிக்கையானது கிட்டத்தட்ட 873.3 சதவீதம் அதிகரித்துள்ளது. இந்த புள்ளிவிவரங்களை பரிசீலனை செய்து பார்க்கும் போது, பொருளாதார சீர்திருத்தங்களுக்குப் பிந்தைய காலகட்டத்தில் தான் பாலியல் வன்கொடுமைகளும் பாலியல் பலாத்காரங்களும் அதிகரித்து வந்துள்ளன என்பது ஊர்ஜிதமாகிறது. 1971 மற்றும் 1991ம் ஆண்டுகளுக்கிடையில் 1,15,414 பாலியல் பலாத்கார வழக்குகள் பதிவாகியுள்ளன. இதையே வருடத்திற்கு 6074 பாலியல் பலாத்கார வழக்குகள் இந்த கால கட்டத்தில் பதிவாகியுள்ளன என்று கூறலாம். ஆனால் 1992 மற்றும் 2001ம் ஆண்டுகளுக்கிடையில் பதிவாகியுள்ள பாலியல் பலாத்காரங்களின் எண்ணிக்கை 1,54,664 ஆகும். அதாவது ஆண்டிற்கு 15,466.4 பலாத்காரங்கள் பதிவாகியுள்ளன எனலாம். அதாவது பொருளாதார சீர்திருத்த நடவடிக்கைகள் அமலாகத் தொடங்கிய முதல் பத்தாண்டுகளில் இந்த குற்றங்களின் விகிதம் அதிகரித்துக் கொண்டே வந்துள்ளது. சீர்திருத்தக் காலகட்டத்தின் சமீபத்திய பத்தாண்டுகளில் அதாவது 2002 மற்றும் 2011ம் ஆண்டுகளுக்கிடையில் இந்த எண்ணிக்கை மிகவும் அபாயகரமான அள வில் அதிகரித்துள்ளது.இந்தக் காலகட்டத்தில் பதிவாகியுள்ள பாலியல் பலாத்காரங்களின் எண்ணிக்கை 1,98,139 ஆகும். அதாவது ஆண்டிற்கு 19,813.9 குற்றங்கள் சராசரியாகப் பதிவாகியுள்ளன. இதற்கு என்ன பொருள் என்றால், சுதந்திரத்திற்குப் பிந்தைய இந்தியாவில் மொத்தம் பதிவான பாலியல் பலாத்கார வழக்குகளில் 97.5 சதமான குற்றங்கள் 1991 மற்றும் 2011ம் ஆண்டுகளுக் கிடையில் நடைபெற்றுள்ளது என்பது தான். மேலும், கடந்த சில ஆண்டுகளில் இந்த குற்றங்களின் விகிதம் குறிப்பிடத்தகுந்த அளவில் அதிகரித்துள்ளது. 2009-2010ம் ஆண்டிற்கிடையில் பாலியல் பலாத்காரங்களின் எண்ணிக்கை என்பது 9.6 சதமானம் அதிகரித்துள்ளது. 2010-2011ம் ஆண்டிற்கிடையில் இந்த விகிதம் 9.2 சதமாக அதிகரித்துள்ளது. 2012ல் 24923 பாலியல் வல்லுறவு வழக்குகள் பதியப்பட்டன. 2013ல் அது 33707 ஆக உயர்ந்தது. மாநகரம் என்று பார்த்தால், தில்லி, 1441 வழக்குகளுடன் முதல் இடத்தில் இருக்கிறது. மாநிலம் என்றால், மத்திய பிரதேசம் 4335 வழக்குகளுடன் முதல் இடம் பெற்றுள்ளது. இதற்குப் பின்னால், ராஜஸ்தான் (3285), மஹாராஷ்டிரா (3063), உபி (3050) ஆகிய மாநிலங்கள் வருகின்றன. பதிவு செய்யப்பட்ட 33707 பாலியல் வல்லுறவு வழக்குகளில் 94 சதவிகித வழக்குகளில், குற்றவாளிகள் பாதிக்கப் பட்டவர்களுக்குத் தெரிந்தவர்களாக உள்ளனர் . அதாவது, பெற்றவரே செய்தது 539, உறவினர்கள் 2315, அண்டை வீட்டுக்காரர்கள் 10782, மற்றபடி தெரிந்தவர்கள் 18171. பாதிக்கப்பட்ட பெண்களின் வயது என்று பார்த்தால், 8877 பேர் 14-18 வயது வரம்பிலும், 15556 பேர் 18-30 வரம்பிலும் உள்ளனர்.
# பாலியல் வன்முறை

## இந்தியாவில் பாலியல் வன்முறைகளின் போக்கு

### தமிழகம்

தமிழகத்தில் 2013ல் 923 வழக்குகள் பதிவு செய்யப்பட்டுள்ளன. அதாவது ஒரு நாளைக்கு 3 பெண்கள் பாலியல் வல்லுறவுக்கு உள்ளாகின்றனர். 2012ல் இந்த எண்ணிக்கை 737 ஆக இருந்து, ஓராண்டில் 19 சதவீதம் அதிகரித்துள்ளது.
# என்.பி.ஏ. தேர்தல்

**என்.பி.ஏ. தேர்தல்** (NBA Draft) ஆண்டுதோறும் என்.பி.ஏ.-இல் நடக்கும் நிகழ்வு ஆகும். என்.பி.ஏ.-இல் விளையாட எதிர்பார்க்கிற ஆட்டக்காரர்களை 30 என்.பி.ஏ. அணிகளும் தெரிந்து கொள்ளும். இந்த ஆட்டக்காரர்களின் பெரும்பான்மை அமெரிக்காவில் கல்லூரிக் கூடைப்பந்தாட்டம் விளையாடி என்.பி.ஏ.-ஐ சேரப்பார்க்கிறார்கள், ஆனால் வேறு நாடுகளிலிருந்தும் சில ஆட்டக்காரர்கள் இந்த நிகழ்வில் தெரிந்து கொள்ளப்படுகிறார்கள்.  
2005 வரை உயர்பள்ளியிலிருந்து நேரடியாக கல்லூரியுக்கு போகாமல் என்.பி.ஏ.-ஐ ஆட்டக்காரர்களால் சேரமுடிந்தது. லெப்ரான் ஜேம்ஸ், கோபி பிரயன்ட், மற்றும் பல்வேறு தலைசிறந்த என்.பி.ஏ. வீரர்கள் இப்படி என்.பி.ஏ.-ஐ சேர்ந்தனர். ஆனால் 2005இல் என்.பி.ஏ. ஆணையர் டேவிட் ஸ்டர்ன் என்.பி.ஏ. தேர்தலில் சேரப்பார்க்க 19 வயது இருக்கவேண்டும் என்று கூறியுள்ளார்.  
என்.பி.ஏ. தேர்தலில் இரண்டு சுற்றுகள் உள்ளன. ஒரு சுற்றில் ஒவ்வொரு அணியும் ஒரு ஆட்டக்காரரை தெரிந்து கொள்ளும். ஒரு சுற்றில் கடைசி 16 நிலைகளில் போன பருவத்தில் 16 பிளேயாஃப்ஸ் (Playoffs) சேர்ந்த அணிகள் தெரிந்து கொள்ளும்; இதில் மிகவும் போட்டிகளை வெற்றிபெற்ற அணிகள் கடைசியாக தெரிந்து கொள்ளும். முதல் 14 நிலைகளில் மிகவும் போட்டிகளில் தோற்றுப்போன அணிகள் தெரிந்து கொள்ளும். இந்த அணிகளின் வரிசை என்.பி.ஏ. தேர்தல் லாட்டரியால் தீர்மானப்பட்டது. ஒரு அணியால் தன் தெரிவிட நிலையை வேறு அணியுக்கு கொடுத்து அந்த அணியிலிருந்த வீரரை கூட்டல் செய்யமுடியும். இது போன்ற வியாபாரங்கள் பல என்.பி.ஏ. தேர்தல்களில் நடக்கும்.  
பொதுவாக ஜூன் மாதத்தில் என்.பி.ஏ. இறுதிப்போட்டிகள் முடிந்ததுக்கு பிறகு என்.பி.ஏ. தேர்தல் நடைபெறும்.
# போரிஸ் பொடோல்ஸ்கி

இயற்பியலாளரான **போரிஸ் பொடோல்ஸ்கி** 1896 ஆம் ஆண்டில், ரஷ்யாவில் உள்ள, தாகன்ராக் என்னும் இடத்தைச் சேர்ந்த யூதக் குடும்பமொன்றில் பிறந்தார். இவர், அல்பர்ட் ஐன்ஸ்டீன், நேதன் ரோசென் ஆகியோருடன் இணைந்து ஈபிஆர் முரண்தருகுழப்பம் எனப் பரவலாக அறியப்படும் கருத்தை முன்வைத்தார். இது, குவாண்டம் விசையியலின் விளக்கம் தொடர்பான விவாதத்துக்குத் தூண்டுகோலாக அமைந்தது. 1933 ஆம் ஆண்டில் பொடோல்ஸ்கியும், லெவ் லாண்டோ என்பாரும், சிறப்புச் சார்புக் கோட்பாட்டில் தொடங்கி, சோதனைசார்ந்த விதிகளையன்றிக் கோட்பாட்டு முறைகளுக்கு முக்கியத்துவம் கொடுத்து மின்காந்தவியல் தொடர்பான பாடநூல் ஒன்றை எழுத எண்ணினர். பொடோல்ஸ்கி சோவியத் ஒன்றியத்தில் இருந்து இடம்பெயர்ந்ததால் இந்த எண்ணம் கைகூடவில்லை. எனினும் அவர்கள் இதற்கெனத் தயாரித்த சுருக்க வரைவை அடிப்படையாகக் கொண்டு லெவ் தாவிதோவிச் ஈ. லிவ்சிட்ஸ் என்பவருடன் சேர்ந்து *புலங்கள் பற்றிய மரபுக் கோட்பாடு* (1951) என்னும் நூலை ஆக்கினர். பொடோல்ஸ்கி கே. குன்ஸ் என்பாருடன் இணைந்து *மின்னியக்கவியலின் அடிப்படைகள்* (1969) என்னும் நூலை வெளியிட்டார்.
# நேதன் ரோசென்

**நேதன் ரோசென்** என்பவர் ஒரு இஸ்ரேலிய இயற்பியலாளர் ஆவார். இவர் 22 மார்ச் 1909 ஆம் ஆண்டில் நியூ யார்க்கில் உள்ள புரூக்லின் என்னும் இடத்தைச் சேர்ந்த யூதக் குடும்பம் ஒன்றில் பிறந்தார். இவர் மசச்சூசெட்ஸ் தொழிநுட்பக் கழகத்தில் கல்வி பயின்றார். 1935 ஆம் ஆண்டில் நியூ ஜேர்சியின் பிரின்ஸ்டனில் அல்பர்ட் ஐன்ஸ்டீனுக்கு உதவியாளராகச் சேர்ந்தார். 1945 ஆம் ஆண்டுவரை அவர் அப் பணியிலேயே தொடர்ந்தார். அதன் பின்னர் இஸ்ரேலில் இயற்பியல் தொழிலைத் தொடருமாறு ஐன்ஸ்டீன் அவருக்கு ஊக்கமளித்தார்.  
குவாண்டம் விசையியலில், ஈபிஆர் முரண்தருகுழப்பம் எனப்படுவது பற்றி 1935 ஆம் ஆண்டில் எழுதப்பட்ட *இயற்பியல் உண்மை பற்றிய குவாண்டம் விசையியல் விளக்கத்தை முழுமையானதாகக் கருதலாமா?* என்னும் தலைப்பிட்ட ஆய்வுக் கட்டுரையை, ஐன்ஸ்ட்டீன், பொடோல்ஸ்கி ஆகியோருடன் சேர்ந்து எழுதினார்.
# ஆட்சித் தமிழ்

அரசல் அலுவல் மொழியாக அரசு நிர்வாகத்தில் எல்லா மட்டங்களிலும் பயன்படும் மொழி ஆட்சிமொழி அல்லது அலுவலக மொழி எனப்படுகிறது. அவ்வாறு தமிழ் பயன்படும் பொழுது அதை **ஆட்சித் தமிழ்** எனலாம்.பயன்பாட்டுத் தேவையை சூழலைப் பொறுத்து மொழியின் தன்மையும் சற்று வேறுபடும். எடுத்துக்காட்டாக இலக்கியத் தமிழ் உணர்ச்சிகளை வெளிப்படத்தக்கதாக அமைக்கிறது. அறிவியல் தமிழ் தகவல்களை துல்லியமாகப் பகிர உதவுகிறது. அதே போல் ஆட்சித் தமிழ் வெவ்வேறு நிர்வாக செயற்பாடுகளை நிறைவேற்றத் தக்கதாக அமைகிறது. இதற்கு ஆட்சித்துறை சார் கலைச்சொற்கள், எழுத்து நடைகள், ஆவண வடிவங்கள் தேவைப்படுகின்றன.  
தமிழ்நாடு, புதுச்சேரி ஆகிய பகுதிகளிலும் இலங்கை, சிங்கப்பூர் ஆகிய நாடுகளிலும் தமிழ் அரச அலுவலக மொழியாக இருக்கிறது.
# ஆட்சித் தமிழ்

## தமிழ்நாடு

"மக்கள் தம் எண்ணங்களை தடங்கலற்று வெளிப்படுத்த தாய்மொழியே தகுந்த மொழியாகும். மக்களின் நலனுக்காக ஆட்சிபுரியும் அரசு நிர்வாகம், மக்கள் மொழியில் நடைபெறுவதே முறை என்று ஆட்சிமொழிச் சட்டம் 27.12.1956-இல் நிறைவேற்றப்பட்டு 19.1.1957-இல் ஆளுநரின் இசைவு பெற்று, சனவரித் திங்கள் 23-ஆம் நாளன்று தமிழ்நாடு அரசிதழில் வெளியிடப்பட்டது. ஆட்சிமொழிச் சட்டம் நிறைவேறிய பிறகு 1957-இல் ஆட்சிமொழிக் குழுவை அரசு ஏற்படுத்தியது. அரசு அலவலகங்களில் தமிழ் மொழி ஆட்சிமொழியாகப் பயன்படுத்தப்படுவதற்குரிய நடவடிக்கைகளைத் தமிழ் வளர்ச்சித் துறை மேற்கொண்டு வருகிறது. இதன் முக்கியப் பணியாகத் தலைமைச் செயலகத் துறைகளிலும், துறைத் தலைமை அலுவலகங்களிலும், மாவட்ட ஆட்சியர் அலுவலகங்களிலும் மண்டல/மாவட்டநிலை அலுவலகங்களிலும் ஆய்வுகள் செய்யப்படுகின்றன."
# ஆட்சித் தமிழ்

## தமிழ்நாடு

### நீதிமன்றங்களில் தமிழ் ஆட்சிமொழி

தமிழ்நாடு ஆட்சி மொழிச்சட்டம் 1956 என்பதுதான் தமிழ் மொழி குறித்த முதல் சட்டமாகும்.
# ஆட்சித் தமிழ்

## தமிழ்நாடு

### நீதிமன்றங்களில் தமிழ் ஆட்சிமொழி

#### இராமாயி எதிர் முனியாண்டி வழக்கு

இராமநாதபுரம் மாவட்ட முன்சீப் இந்த வழக்கில் தீர்ப்பை தமிழில் வழங்கினார். இவ்வழக்கில் தோற்ற பிரதிவாதிகள் தீர்ப்பு தமிழில் வழங்கப்பட்டுள்ளது என்ற காரணத்தினால் அத்தீர்ப்பு செல்லாது எனக்கூறி இராமநாதபுரம் மாவட்ட சார் நீதிமன்றத்தில் மேல்முறையீடு செய்தனர்.அவர் இக்கருத்தை ஏற்றுக்கொண்டு தமிழில் வழங்கப்பட்ட தீர்ப்பினை ஒதுக்கி விட்டு அத்தீர்ப்பினை ஆங்கிலத்தில் வழங்கவேண்டும் என்று பணித்தார். இத்தீர்ப்பினை எதிர்த்து வாதிகள் சென்னை உயர்நீதிமன்றத்தில் மேல்முறையீடு செய்தனர். சென்னை உயர்நீதிமன்ற நீதிபதி இவ்வழக் கில் மாவட்ட முன்சீப்புக்கு தமிழில் தீர்ப்பு வழங்க அதிகாரம் இல்லை என்று கூறினார். மேலும் சட்டத்தின் அடிப்படையில் பார்க் கும் போது இராமநாதபுர மாவட்ட முன்சீப் 1969களின் அரசியல் சூழலால் உந்தப்பட்டு இத்தீர்ப்பினை வழங்கி உள்ளார் என்றும் இந்தத் தீர்ப்பு, தீர்ப்பே இல்லை என்றும் இத் தீர்ப்பு காகித குப்பைக்கு சமமானது என்றும் கூறி மேல்முறையீட்டை உயர்நீதிமன்றம் தள்ளுபடி செய்தது.
# ஆட்சித் தமிழ்

## தமிழ்நாடு

### ஆட்சி மொழிப் பயிலரங்கம்

தமிழ்நாடு அரசு தமிழ் வளர்ச்சித் துறையின் சார்பில் பல்வேறு துறை அரசுப் பணியாளர்களுக்கு அரசுப் பணிகளில் தமிழைப் பயன்படுத்துவதற்கும், தமிழில் கோப்புகளை எழுதுவதற்கும் பயிற்சியளிக்கும் விதமாக மாவட்டங்கள் தோறும் ஆட்சிமொழிப் பயிலரங்கம் எனும் தலைப்பில் பயிலரங்குகளை நடத்தி வருகிறது. இப்பயிலரங்கில் ஆட்சிமொழி வரலாறு, ஆட்சிமொழிச் சட்டம், ஆட்சி மொழிச் செயலாக்கம் தொடர்பாக பல்வேறு பயிற்சிகள் அளிக்கப்படுகின்றன. இதற்காக தமிழ்நாடு அரசு ஆண்டுதோறும் 9.30 இலட்சம் செலவிடுகிறது.இவை தவிர ஆட்சிமொழிக் கருத்தரங்கத்திற்கும் 6.40 இலட்சம் ரூபாய் செலவு செய்கிறது.
# வூ-டாங் கிளான்

**வூ-டாங் கிளான்** (*Wu-Tang Clan*) நியூயார்க் நகரத்திலிருந்து வெளிவந்த புகழ்பெற்ற ராப் இசைக் குழு ஆகும். இக்குழுவின் தோற்றம் முதல் 2004இல் ஓல் டர்ட்டி பாஸ்டர்டுடைய மரணம் வரை 9 உறுப்பினர்கள் உள்ளனர். இக்குழுவின் செல்வாக்க பல ராப் இசைக் கலைஞர்களுடைய இசையில் கேட்கமுடியும்.  
1992-1993இல் சகோதரர்கள் ரிசா, ஜிசா, மற்றும் ஓல் டர்ட்டி பாஸ்டர்ட் வூ-டாங் கிளானை தொடங்கினர். இவர்கள் ஷாவ்லின் & வூ-டாங் என்ற சீனக் குங்ஃபு திரைப்படத்தின் பெயரை இக்குழுவுக்கு பெயர்வைத்தனர். 1992இல் இவர்களின் முதலாம் பாடல் "Protect Your Neck" வெளிவந்தது. அடுத்த ஆண்டில் இவர்களின் முதலாம் ஆல்பம் என்டர் த வூ: 36 சேம்பர்ஸ் வெளிவந்து இக்குழு ராப் உலகத்தில் புகழுக்கு வந்தது.  
இக்குழுவின் உறுப்பினர்கள் பலரும் நிறைய தனி ஆல்பம்களை படைத்தனர். ரிசா, ஜிசா மற்றும் கோஸ்ட்ஃபேஸ் கிலா அவர்கள் இக்குழுவிலேயே மிக கைகூடிவந்தனர். இக்குழுவின் உறுப்பினர்கள் திரைப்பட நடிகர், திரைப்பட இசையமைப்பாளர், வணிக நிறுவன அதிபர் போன்ற நிலைகளில் பணி புரிந்தனர்.
# வூ-டாங் கிளான்

## குழு படைத்த ஆல்பம்கள்

- என்டர் த வூ: 36 சேம்பர்ஸ் (1993)
- வூ-டாங் ஃபொரெவர் (1997)
- த W (2000)
- அயர்ன் ஃபிளாக் (2001)
- 8 டயகிராம்ஸ் (2007)
# மார்கன் பிறீமன்

**மார்கன் பிறீமன்** (, பிறப்பு ஜூன் 1, 1937) புகழ்பெற்ற ஆஸ்கர் விருது பெற்ற அமெரிக்க திரைப்பட நடிகரும் இயக்குநரும் ஆவார். மெம்ஃபிஸ், டென்னசியில் பிறந்த ஃபிரீமன் தொடக்கத்தல் தொலைக்காட்சி நிகழ்ச்சிகளிலும் நாடகங்களிலும் நடித்துள்ளார். 1971இல் முதன்முதலாக திரைப்படத்தில் நடித்துள்ளார். 1980களில் சில பிரபலமான திரைப்படங்களில் நடித்து புகழுக்கு வந்தார். இவர் நடித்த சில புகழ்பெற்ற திரைப்படங்கள் த ஷாவ்ஷாங்க் ரிடெம்ப்சன், செவன், டீப் இம்பாக்ட் ஆகும். 2004இல் மில்லியன் டாலர் பேபி திரைப்படத்தில் நடித்து "உயர்ந்த (சிறந்த) துணை நடிகர்" ஆஸ்கர் விருதை வெற்றிபெற்றுள்ளார்.
# மார்கன் பிறீமன்

## திரைப்படங்கள்

*நடித்துள்ள திரைப்படங்களில் சில:*
- 1989 - டுரைவிங் மிஸ் டைசி
- 1992 - அன்பர்கிவன்
- 1994 - த ஷாவ்ஷாங்க் ரிடெம்ப்சன்
- 1995 - செவன்
- 1998 - டீப் இம்பாக்ட்
- 2004 - மில்லியன் டாலர் பேபி
- 2005 - பேட்மேன் பிகின்ஸ்
- 2008 - த டார்க் நைட்
- 2012 - த டார்க் நைட் ரைசஸ்
# பிராகா

**பிராகா** (*Prague*, பிராக், செக் மொழி: Praha, பிராஹா), செக் குடியரசின் தலைநகரமும், மிகப்பெரிய நகரமும், முக்கியமான வர்த்தக நகரமும் பண்பாட்டு நகரமும் ஆகும். இந்நகரம் வழியாக வில்தாவா ஆறு பாய்கிறது. பிராகா மாநகரில் 1.2 மில்லியன் மக்கள் வசிக்கிறார்கள். 1992 முதல் இந்நகரம் யுனெஸ்கோவின் உலக பாரம்பரியக் களங்களின் பட்டியலில் உள்ளது.
# அறிவியல் களஞ்சியம்

**அறிவியற் கலைக்களஞ்சியம்** தஞ்சாவூர் தமிழ்ப் பல்கலைக்கழகத்தால் அறிவியல், பொறியியல் துறைகளுக்கென வெளியிடப்பட்ட கலைக்களஞ்சியமாகும். பத்தொன்பது தொகுதிகளாக இது வெளிவந்துள்ளது. இதில் 10 000 விரிவான கட்டுரைகள் நூற்றுக்கும் மேற்பட்ட துறை சார்ந்த அறிஞர்களால் எழுதப்பட்டுள்ளன.
# அறிவியல் களஞ்சியம்

## வரலாறு

அறிவியல் களஞ்சியம் தொகுக்கும் பணி மார்ச் 1983 ம் ஆண்டு சென்னையில் தொடங்கப்பட்டது. முதன்மைப் பதிப்பாசிரியராக பி. எல். சாமி இரண்டரை ஆண்டுகள் 1987 நடுப்பகுதி வரை செயற்பட்டார். இரண்டாவது முதன்மைப் பதிப்பாசிரியராக கி. கண்ணபிரான் அவர்கள் ஓராண்டு செயல்பட்டார். மூன்றாம் பதிப்பாசிரியராக உலோ. செந்தமிழ்க்கோதை அவர்கள் 1988 ஜூன் முதல் செயல்பட்டார். நான்காம் பதிப்பாசிரியராக கு. கூ. அருணாச்சலம் அவர்கள் செயல்பட்டார். ஐந்தாம் முதன்மைப் பதிப்பாசிரியராக ந. கோவிந்தசாமி அவர்கள் செயல்பட்டார். இறுதித் தொகுதிகளில் (17,18,19) இராம. சுந்தரம் அவர்கள் செயல்பட்டார். தொடக்கத்தில் இக்களஞ்சியத் திட்டத்தை உருவாக்கி ஒப்புதல் பெற்றவரும் இவரே என்பது குறிப்பிட தக்கது.
# அறிவியல் களஞ்சியம்

## துறைகள்

அறிவியல் களஞ்சியத்தில் பின்வரும் துறைகளை உள்ளடக்கத் திட்டமிட்டு நடைமுரைப்படுத்தப்பட்டது.
1. பொதுப் பொறியியல்
1. மின் பொறியியல், இயந்திரப் பொறியியல்
1. பொது மருத்துவம்
1. அறுவை மருத்துவம்
1. கணிதம், புள்ளியியல், மக்கள் தொகையியல்
1. இயற்பியல்
1. வேதியியல்
1. உயிரியல், வேளாண்மை, சூழ்நிலையியல்
1. கடலியல், கப்பல் கட்டுதல்
1. ஆற்றல் அறிவியல்
# வாழ்வியற் களஞ்சியம்

**வாழ்வியற் களஞ்சியம்** தஞ்சாவூர் தமிழ்ப் பல்கலைக்கழகத்தால்
வாழ்வியல் தொடர்பான துறைகளுக்கென வெளியிடப்பட்ட கலைக்களஞ்சியம் ஆகும். இது பதினைந்து தொகுதிகளாக வெளிவந்துள்ளது. இதில் 15 000 விரிவான கட்டுரைகள் உள்ளன.